CELEX: 22021D0310
Language: lt
Date: 1537488000000
Title: EEE jungtinio komiteto sprendimas Nr. 196/2018 2018 m. rugsėjo 21 d. kuriuo iš dalies keičiamas EEE susitarimo XIII priedas (Transportas) [2021/310]

2021 3 4   
               
               
                  LT
               
               
                  Europos Sąjungos oficialusis leidinys
               
               
                  L 75/33
               
            
         EEE JUNGTINIO KOMITETO SPRENDIMAS Nr. 196/2018
         2018 m. rugsėjo 21 d.
         kuriuo iš dalies keičiamas EEE susitarimo XIII priedas (Transportas) [2021/310]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2017 m. kovo 1 d. Komisijos įgyvendinimo reglamentas (ES) 2017/373, kuriuo nustatomi oro eismo valdymo ir oro navigacijos paslaugų teikėjų, kitų oro eismo valdymo tinklo funkcijų vykdytojų ir tų subjektų priežiūros bendrieji reikalavimai, panaikinamas Reglamentas (EB) Nr. 482/2008, įgyvendinimo reglamentai (ES) Nr. 1034/2011, (ES) Nr. 1035/2011 ir (ES) 2016/1377 ir iš dalies keičiamas Reglamentas (ES) Nr. 677/2011 (1);
                  
               
                     (2)
                  
                  
                     Įgyvendinimo reglamentu (ES) 2017/373 panaikinamas į EEE susitarimą įtrauktas Komisijos reglamentas (EB) Nr. 482/2008 (2), Komisijos įgyvendinimo reglamentai (ES) Nr. 1034/2011 (3) ir (ES) Nr. 1035/2011 (4), todėl jie turi būti iš EEE susitarimo išbraukti;
                  
               
                     (3)
                  
                  
                     kai kurios Įgyvendinimo reglamento (ES) 2017/373 nuostatos parengtos pagal Tarptautinės civilinės aviacijos organizacijos (ICAO) nuostatas, kurios taikomos tik ICAO EUR (Europos) regionui, kuriam Islandija dėl savo geografinės padėties nepriklauso;
                  
               
                     (4)
                  
                  
                     kai kuriose Įgyvendinimo reglamento (ES) 2017/373 nuostatose daroma nuoroda į ES reglamentus, kurie taikomi tik ICAO EUR (Europos) ir AFI (Afrikos) regionams ir kurie gali būti netaikomi Islandijoje;
                  
               
                     (5)
                  
                  
                     Islandija yra ICAO NAT (Šiaurės Atlanto) regione, ji įsipareigojusi įgyvendinti ICAO NAT papildomas regionines nuostatas ir jų laikytis;
                  
               
                     (6)
                  
                  
                     todėl EEE susitarimo XIII priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo XIII priedas iš dalies keičiamas taip:
            
                        1.
                     
                     
                        Po punkto 66xf (Komisijos įgyvendinimo reglamentas (ES) Nr. 390/2013) įterpiama:
                        
                                    „66xg.
                                 
                                 
                                    
                                       32017 R 0373: 2017 m. kovo 1 d. Komisijos įgyvendinimo reglamentas (ES) 2017/373, kuriuo nustatomi oro eismo valdymo tinklo funkcijų vykdytojų ir tų subjektų priežiūros bendrieji reikalavimai, panaikinamas Reglamentas (EB) Nr. 482/2008, įgyvendinimo reglamentai (ES) Nr. 1034/2011, (ES) Nr. 1035/2011 ir (ES) 2016/1377 ir iš dalies keičiamas Reglamentas (ES) Nr. 677/2011 (OL L 62, 2017 3 8, p. 1).
                                 
                              Reglamentas šio susitarimo tikslais adaptuojamas taip:
                        
                                    (a)
                                 
                                 
                                    kai reglamente ir jo priimtinose atitikties užtikrinimo priemonėse ir (arba) rekomendacinėje medžiagoje daroma nuoroda į ICAO nuostatas, taikomas ICAO EUR, tai neturėtų būti interpretuojama kaip reikalavimas Islandijai, kai Islandija laikosi ICAO NAT papildomų regioninių nuostatų. Priimtinomis atitikties užtikrinimo priemonėmis ir (arba) rekomendacine medžiaga Islandijai gali būti laikomos ICAO NAT nuostatos;
                                 
                              
                                    (b)
                                 
                                 
                                    kai reglamente daroma nuoroda į Europos teisės aktus, kurie taikomi tik ICAO EUR/AFI, tai neturėtų būti interpretuojama kaip reikalavimas Islandijai, nebent Islandija būtų aiškiai nurodžiusi, kad tokie teisės aktai taikomi Islandijoje. Arba kitaip taikomos nacionalinės taisyklės arba taikytinos ICAO nuostatos;
                                 
                              
                                    (c)
                                 
                                 
                                    alternatyvios atitikties užtikrinimo priemonės neturėtų būti būtinos tais atvejais, kai Islandija laikosi ICAO NAT papildomų regioninių nuostatų;
                                 
                              
                                    (d)
                                 
                                 
                                    II priedo ATM/ANS.AR.A.025 dalies b punkte po žodžių „valstybėms narėms“ įterpiami žodžiai „ELPA priežiūros institucijai“;
                                 
                              
                                    (e)
                                 
                                 
                                    II priedo ATM/ANS.AR.C.050 dalies e punkto 1 papunktyje po žodžio „Komisiją“ įterpiami žodžiai „ir ELPA priežiūros instituciją“;
                                 
                              
                                    (f)
                                 
                                 
                                    III priedo ATM/ANS.OR.D.005 dalies c punkte po žodžio „Komisijai“ įterpiami žodžiai „ir, priklausomai nuo konkretaus atvejo, ELPA priežiūros institucijai“;
                                 
                              
                                    (g)
                                 
                                 
                                    III priedo ATM/ANS.OR.D.025 dalies:
                                    
                                                (i)
                                             
                                             
                                                c punkte po žodžio „Komisijai“ įterpiami žodžiai „ELPA valstybių nuolatiniam komitetui, ELPA priežiūros institucijai“; ir
                                             
                                          
                                                (ii)
                                             
                                             
                                                e punkte po žodžio „Komisijai“ įterpiami žodžiai „, priklausomai nuo konkretaus atvejo, ELPA priežiūros institucijai“;
                                             
                                          
                              
                  
                        2.
                     
                     
                        66wn punktas (Komisijos reglamentas (ES) Nr. 677/2011) iš dalies keičiamas taip:
                        
                                    a)
                                 
                                 
                                    įterpiama ši įtrauka:
                                    
                                                „-
                                             
                                             
                                                
                                                   32017 R 0373: 2017 m. kovo 1 d. Komisijos įgyvendinimo reglamentas (ES) 2017/373 (OL L 62, 2017 3 8, p. 1).“;
                                             
                                          
                              
                                    b)
                                 
                                 
                                    j punktas išbraukiamas.
                                 
                              
                  
                        3.
                     
                     
                        66wf punkto (Komisijos reglamentas (EB) Nr. 482/2008), 66xb punkto (Komisijos įgyvendinimo reglamentas (ES) Nr. 1034/2011) ir 66xc punkto (Komisijos įgyvendinimo reglamentas (ES) Nr. 1035/2011) tekstas išbraukiamas.
                     
                  
         
            2 straipsnis
            
               Europos Sąjungos oficialiojo leidinio EEE priede skelbtinas Įgyvendinimo reglamento (ES) 2017/373 tekstas islandų ir norvegų kalbomis yra autentiškas.
         
         
            3 straipsnis
            Šis sprendimas įsigalioja 2018 m. rugsėjo 22 d., jei pateikti visi pranešimai pagal EEE susitarimo 103 straipsnio 1 dalį (*1)
            
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2018 m. rugsėjo 21 d.
            
               
                  EEE jungtinio komiteto vardu
               
               
                  Pirmininkė
               
               Oda Helen SLETNES
            
         
         
            (1)  OL L 62, 2017 3 8, p. 1.
         
            (2)  OL L 141, 2008 5 31, p. 5.
         
            (3)  OL L 271, 2011 10 18, p. 15.
         
            (4)  OL L 271, 2011 10 18, p. 23.
         
            (*1)  Konstitucinių reikalavimų nenurodyta.